
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Ανάκληση της απαλλοτρίωσης που κηρύχθηκε με τη Σ. 1632/ 

] 126/22.3.80 (ΦΕΚ 229/15.4.1980 τ.Δ') κοινή υπουργική 

απόφαση. 1 

Μερική ανάκληση της αναγκαστικής απαλλοτρίωσης που κηρύ¬ 
χθηκε με τη Δ. 11328/8042/11.1.64 κοινή υπουργική από¬ 
φαση (ΦΕΚ 4/23.1.64 τ.Δ’). 2 

Αναγκαστική απαλλοτρίωση για τη σύσταση δουλείας σε έκταση 
που βρίσκεται στο Νομό Βοιωτίας για τις ανάγκες της Πολεμι¬ 
κής Αεροπορίας. 3 

Κήρυξη έκτασης ως αναδασωτέας Ν. Θεσσαλονίκης. 4 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση ΓΑΡΓΑΔΩΡΟΣ ΑΓ. ΝΙΚΟΛΑΟΥ Ν. Λασιθίου. . . 5 
Κήρυξη αναγκαστικής απαλλοτρίωσης στην περιοχή του Δήμου Χο¬ 
λαργού Ν. Ανατ. Αττικής. 6 

Αναγκαστική απαλλοτρίωση ακινήτου ιδιοκτησίας Ιωάννου Σπ. 
Σπυροπούλου κατοίκου Καπνοχωρίου για τη διαπλάτυνση του 
Επαρχιακού δρόμου Υπάτης - Καπνοχωρίου - I. Μ. Αγάθωνος 
Ν. Φθιώτιδας. 7 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για τη διαπλάτυνη του Αυτ/μου Αθηνών — Κορίνθου στο 
τμήμα Κακιά Σκάλα - Ισθμός (Χ.Θ. 53—300 έως 56-264,40). 8 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγηση οικοδομικών 
αδειών σε οικόπεδα με πρόσωπο στην οδό Καποδιστρίου στη 


Στυλίδα. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Μ. 1228/877/Ν. 15908 (1) 


Ανάκληση της απαλλοτρίωσης που κηρύχθηκε με τη Σ. 1632/1126/ 
22.3.80 (ΦΕΚ 229/15.4.1980 τ.Δ’) κοινή υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του Ν.Δ.797/197 1 «περί αναγκα¬ 
στικών απαλλοτριώσεων». 

2. Τη Σ. 1632/1126/22.3.80 (ΦΕΚ 229/15.4.80 τ.Δ’) κοινή 
υπουργική απόφαση, με την οποία κηρύχθηκε αναγκαστική απαλλοτρί¬ 
ωση για την επέκταση του Σταθμού αυτοκινήτων ΟΤΕ Καλλιθέας. 

3. Το 28388/23.3.88 έγγραφο του Ταμείου Παρακαταθηκών και 


Δανείων, από το οποίο προκύπτει ότι η αποζημίωση που έχει κατατεθεί 
για το απαλλοτριωμένο ακίνητο δεν εισπράχθηκε από τη δικαιούχο. 

4. Το από 12.1.88 απόσπασμα πρακτικού από την 2012/19.5.87 
συνεδρίαση του Διοικητικού Συμβουλίου του ΟΤΕ. 

5. Την απόφαση του Πρωθυπουργού Υ1362Α/5.10.87 (ΦΕΚ 
535/5.10.87 τ.Β’), σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γ. Πέτσο, αποφασίζουμε: 

Ανακαλούμε την αναγκαστική απαλλοτρίωση που κηρύχθηκε με τη 
Σ.1632/1126/22.3.80 (ΦΕΚ 229/15.4.80 τ.Δ’) κοινή υπουργική 
απόφαση για την επέκταση του Σταθμού αυτοκινήτων ΟΤΕ στην Καλ¬ 
λιθέα για ολόκληρη την έκταση εμβαδού 205,27 μ 2 που φαίνεται με 
στοιχεία Η’, Ζ, Ε, Δ, Γ, I, Η* στο 1314/Τ. 12/4.10.79 κτηματολογικό 
διάγραμμα πίνακα του Διπλ. Αγροτ. Τοπογρ. Μηχανικού Γιώργου Ζε- 
πάτου, που έχει θεωρηθεί στις 19.2.88 από τον αρμόδιο Διευθυντή του 
Υπουργείου Μεταφορών και Επικοινωνιών Γ. Αντωνίου, γιατί η έκταση 
αυτή δεν πρόκειται να χρησιμοποιηθεί για το σκοπό που απαλλοτριώ¬ 
θηκε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΠΕΤΣΟΣ ΚΩΣΤΑΣ ΜΠΑΝΤΟΥΒΑΣ 

-♦- 

Αριθ. Π.3266/878/Ν.6321 (2) 

Μερική ανάκληση της αναγκαστικής απαλλοτρίωσης που νΐΡ^χθηκε με 

τη Δ. 11328/8042/11.1.64 κοινή υπουργική απόφαση (ΦΕΚ 4/ 

23.1.64 τ.Δ'). 

ΟΙ ΥΠΟΥΡΓΟΙ 

ΟΙΚΟΝ/ΚΩΝ & ΠΕΡ/ΝΤΟΣ, ΧΩΡ/ΗΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 του κωδικοποιημένου Α,Ν. 1731/ 
1939 «περί αναγκαστικών απαλλοτριώσεων». 

2. Τη Δ. 11328/8042/11.1.64 κοινή υπουργική απόφαση (ΦΕΚ 
4/ 

23.1.64 τ.Δ’). με την οποία κηρύχθηκε αναγκαστική απαλλοτρίωση 
έκτασης για κατασκευή του τμήματος Άσπρη Πέτρα. Βοτονόση, Μέ¬ 
τσοβο χιλ. 7+979-8+567,70 της εθνικής οδού Καλαμπάκας - Ιωαν- 
νίνων. 

3. Τη 1362Α/5.10.87 (ΦΕΚ 535/5.10.87 τ.Β’) απόφαση του 
Πρωθυπουργού, σχετικά με ανάθεση αρμοδιοτήτων στον Αν. Υπουργό 
Οικονομικών Γ. ΓΙέτσο, αποφασίζουμε: 

Ανακαλούμε μερικώς την αναγκαστική απαλλοτρίωση που κηρύ¬ 
χθηκε με τη Δ. 1 1328/8042/1 1.1.64 κοινή υπουργική απόφαση 
(ΦΕΚ 4/23.1.64 τ.Δ') και συγκεκριμένα για έκταση 238 μ 2 , που φαί¬ 
νεται με αριθμό ιδιοκτησίας 111. στοιχεία Α, Β, Γ. Δ, Α και πορτοκαλί 
χρώμα στο από 15.3.88 κτηματολογικό διάγραμμα και στον αντί¬ 
στοιχο από 1 5.3.88 κτηματολογικό πίνακα, τα οποία έχουν συνταχθεί 

-χκό τον Εργοδηγό Δημήτριο Καραμούτσο και έχουν θεωρηθεί από το 
Διευθυντή της 3ης ΔΕΚΕ Ιωαννίνων Γεώργιο Μπάσα στις 16.3.88, 
γιατί η έκταση αυτή δε χρειάζεται για το σκοπό που απαλλοτριώ¬ 
θηκε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1988 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΟΝ ΠΕΡ/ΝΤΟΣ. ΧΟΡ/ΞΙΑΣ & ΔΗΜ. ΕΡΓΩΝ 

Γ. ΠΕΤΣΟΣ ΕΥΑΓΓ. ΚΟΥΛΟΥΜΠΗΣ 

-♦- 

Αριθ. Α.6063/870 (3) 

Αναγκαστική απαλλοτρίωση για τη σύσταση δουλείας σε έκταση που 

βρίσκεται στο Νομό Βοιωτίας για τις ανάγκες της Πολεμικής Αερο¬ 
πορίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

]. Τις διατάξεις του Ν.Δ/τος 797/71 «περί αναγκαστικών απαλλο¬ 
τριώσεων», σε συνδυασμό με τις διατάξεις του Β.Δ/τος 139/1971 
«περί της αρμοδιότητος των Νομαρχών προς κήρυξιν αναγκαστικών τι- 
νων απαλλοτριώσεων». 

2. Τις διατάξεις του Νόμου 2866/1954 «περί τρόπου κηρύξεως 
αναγκαστικής απαλλοτριώσεως χώρου δια την εκτέλεση κατασκευής 
υποδομής και έργων βάσει της Ελληνοαμερικανικής Συμφωνίας». 

3. Τη γνωμοδότηση του Γενικού Επιτελείου Αεροπορίας Γ5/4 με 
αριθμό 462/197/340013/Σ.6/25.11.87. 

4. Την 0.722/7/Γ. 1564/6.11.86 (ΦΕΚ 784/7.11.86 τ.Β') από¬ 
φαση του Πρωθυπουργού και του Υπουργού Εθνικής Άμυνας, σχετικά 
με ανάθεση αρμοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας Ορέστη Παπαστρατή. 

5. Την απόφαση του Πρωθυπουργού Υ.1362/Α/5.10.87 (ΦΕΚ 


535/5.10.87 τ.Β’), σχετικά με ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Πέτσο, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη σύσταση δουλείας σε έκταση συνολικού 
εμβαδού 215.470 μ 2 , για τις ανάγκες της Πολεμικής Αεροπορίας (διέ¬ 
λευση υπόγειου αγωγού μεταφοράς υγρών καυσίμων από το Δήμο 
Αλιάρτου έως την Αντίκυρα του Νομού Βοιωτίας). 

Το περιεχόμενο της δουλείας συνίσταται: 

α. Στο δικαίωμα διέλευσης, χρήσης, επίσκεψης και συντήρησης του 
υπόγειου αγωγού μεταφοράς υγρών καυσίμων. 

β. Στο δικαίωμα απαγόρευσης για ανέγερση οποιουδήποτε χτίσμα¬ 
τος. 

γ. Στο δικαίωμα απαγόρευσης εκσκαφής φρέατος ή τάφρου, φύτευ¬ 
σης δένδρων και γενικά χρήσης της έκτασης με τρόπο που να προκαλεί 
φθορά ή καταστροφή του αγωγού. 

Η έκταση που βαρύνεται με τη σύσταση δουλείας βρίσκεται στο Νομό 
Βοιωτίας και εικονίζεται με κλίμακα 1:1000 στο από 16.11.87 με 
αριθμό 4-16/φύλλα 1-9 κτηματολογικό διάγραμμα και στον αντί¬ 
στοιχο από 3.5.87 με αριθμό 4-17Α κτηματολογικό πίνακα της Δ/ 
νσης Έργων (Γ5) του Γενικού Επιτελείου Αεροπορίας. Τα κτηματολο- 
γικά αυτά στοιχεία συντάχθηκαν από την Α. Δεληχάτσιου, Τοπογράφο 
Μηχανικό και θεωρήθηκαν από τον Θ. Μπαζώτη, Διευθυντή - Σμ/χο 
του ΓΕΑ. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Καρβούνης Ανδρέας, 2) Νομικός Πέτρος κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΟΡΕΣΤΗΣ ΠΑΠΑΣΤΡΑΤΗΣ ΓΕΩΡΓΙΟΣ ΠΕΤΣΟΣ 

Αριθ. Γ.Α. 1526 ( 4 ) 

Κήρυξη έκτασης ως αναδασωτέας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος. 

β) Των άρθρων 38 παρ. 2α, δ και 41 παρ. 1 του Ν. 998/1979 «περί 
προστασίας των δασών και των δασικών εν γένει εκτάσεων της χώρας». 

2. Τις αριθ. 160417/1180/8.7.1980 και 154659/24.5.1982 δ/ 
γές του Τπ. Γεωργίας με τις οποίες δόθηκαν οδηγίες για την κήρυξη 
εκτάσεων ως αναδασωτέων. 

3. Το αριθ. 53013/3.2.1988 έγγραφο της Δ/νσης Γεωργίας Θεσ¬ 
σαλονίκης προς την Κοινότητα Νικοπόλεως με το οποίο συμφωνεί για 
την αναδάσωση έκτασης εμβαδοϋ 300 στρεμ. τμήματος του αριθ. 389 
τεμαχίου που φέρεται στον κτηματολογικό πίνακα της Κοινότητας σαν 
κοινό χερσολίβαδο. 


4. Το αριθ. 1459/16.5.1988 έγγραφο του Δασαρχείου Λαγκαδά με 
το οποίο προτείνει την κήρυξη ως αναδασωτέας της πιο πάνω εποικιστι- 
κής έκτασης των 300 στρεμμάτων στη θέση «Βελισσάριος» κοινοτικής 
περιοχής Νικόπολης, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους ώστε να αποκλεισθεί η διάθεση αυτής για άλλο προορισμό, 
την εποικιστική δημόσια δασική έκταση των τριακοσίων (300) στρεμ¬ 
μάτων που βρίσκεται στη θέση «Βελισσάριος» περιοχής Κοινότητας Νι¬ 
κόπολης και προσδιορίζεται στο συνημμένο υπό κλίμακα 1:100.000 
τοπογραφικό διάγραμμα του Δασαρχείου Λαγκαδά, το οποίο αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεϊ στην Εφημερίδα της Κυβερνή- 
οεως. 

Θεσσαλονίκη, 24 Μαΐου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

λο'.ϋ. 3468 (5) 

Καθορισμός των ορίων του αιγιαλού και δημιουργία ζώνης παραλίας 
στη θέση ΓΑΡΓΑΔΩΡΟΣ ΑΓ. ΝΙΚΟΛΑΟΥ Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980 και (3) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής κα Αποφασι¬ 
στικής αρμοδιότητας του Υπουργείου Οικονομικών». 

3. Την από 18.2.88 έκθεση της «επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή ΓΑΡΓΑΔΩΡΟΣ Αγ. 
Νικολάου και το από 17 Φεβρουάριου 1988 με κλίμακα 1:500 τοπο¬ 
γραφικό διάγραμμα του Πολιτικού μηχανικού Γεωργίου Ε. Σπυριδάκη, 
που θεωρήθηκε τη 16.5.88 από τη Διεύθυνση Τεχνικών Υπηρεσιών της 
Νομαρχίας Λασιθίου και συνοδεύει την έκθεση της προαναφερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 5445/207/88/14.4.88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955(ΦΕΚ 97/Α’/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό¬ 
τητας των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

1. Ακυρώνουμε τη με αριθ. πρωτ. 17913/4.12.79 απόφαση του 
Νομάρχη Λασιθίου «περί καθορισμού οριογραμμής αιγιαλού και παρα¬ 
λίας» στην περιοχή «Γαργαδώρος» Αγ. Νικολάου Κρήτης. 

2. Επικυρώνουμε την από 20.5.1988 έκθεση της επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας. κα¬ 
θώς και το από 17.2.1988 τοπογραφικό διάγραμμα, που τη συνοδεύει, 
το οποίο συντάχθηκε από το Γεώργιο Ε. Σπυριδάκη. Πολιτικό Μηχα¬ 
νικό, με κλίμακα 1:500 και θεωρήθηκε την 16.5.1988 από τη Διεύ¬ 
θυνση Τεχνικών Υπηρεσιών της Νομαρχίας Λασιθίου, επί του οποίου η 
πιο πάνω Επιτροπή, με κόκκινη γραμμή καθόρισε τα όρια του αιγιαλού. 
στη θέση «ΓΑΡΓΑΔΩΡΟΣ» Αγ. Νικολάου και με κίτρινη γραμμή τα 
όρια της παραλίας στην ίδια θέση. 


Η παρούσα απόφαση μαζί με την έκθεση και το διάγραμμα, που προ· 
αναφέραμε, να δημοσιευτούν στην Εφημερίδα της Κυβερνήσεως. 

Άγ. Νικόλαος, 20 Μαΐου 1988 
Ο Νομάρχης 
Γ. ΤΖΑΝΑΚΑΚΗΣ 


ΕΚΘΕΣΗ 

Επιτροπής καθορισμού οριογραμμών αιγιαλού και παραλίας (σύμφωνα 
με το άρθρο 5 του Α.Ν. 263/68). 

Άγιος Νικόλαος 18.2.1988 ημέρα Πέμπτη και ώρα 10 π.μ. οι πα¬ 
ρακάτω: 

1) Νικόλαος Κατσούλης, Οικον/κός Έφορος Αγίου Νικολάου Κρή¬ 
της. 

2) Νικόλαος Προκοπάκης, Δ/ντής Τεχνικών Υπηρεσιών Ν. Λασι¬ 
θίου. 

3) I. Παπαδομιχελάκης, Λιμενάρχης Αγίου Νικολάου, αποτελούντες 
σύμφωνα με το άρθρο 5 του Α.Ν. 263/68 την Επιτροπή που καθορίζει 
τις οριογραμμές του αιγιαλού και της παραλίας, μετέβη στη θέση 
«ΓΑΡΓΑΔΩΡΟ» κτηματικής περιφέρειας Αγ. Νικολάου Ν. Λασιθίου 
μπροστά από την ιδιοκτησία του Γρηγορίου Φιορέτζη και αφού έλαβε 
υπόψη: 

1. Το από 17.2.1988 τοπογραφικό διάγραμμα που συνέταξε ο Γε¬ 
ώργιος Ε. Σπυριδάκης, ελεγμένο και θεωρημένο από το Δ/ντή Τεχνι¬ 
κών Υπηρεσιών Ν. Λασιθίου στις 16.5.88. 

2. Τη με αριθ. 1 7913/4.12.79 Απόφαση του Νομάρχη Λασιθίου. 

3. Το έγγραφο του Γενικού Επιτελείου Ναυτικού αριθ. Φ. 544.5/ 
45/88/25.1.88. 

4. Τα εκ της 18.2.88 γενομένης αυτοψίας προκύψαντα στοιχεία και 
διαπιστώσεις όσον αφορά τη μορφολογική κατάσταση του εδάφους της 
παραπάνω περιοχής, ενεργήσαμε: 

Τον επανακαθορισμό των οριογραμμών αιγιαλού και παραλίας, στο 
από 17.2.88 τοπογραφικό διάγραμμα απεικονιζομένων ως εξής: 

1) Δια συνεχούς ερυθράς γραμμής την οριογραμμή του αιγιαλού με 
αριθμούς 1, 2, 3, ... 18. 

2) Δια συνεχούς κίτρινης γραμμής την οριογραμμή της παραλίας με 
αριθμούς 1’, 2\ 3* ... 20’. 

3) Οι κορυφές των οριογραμμών αιγιαλού και παραλίας έχουν εξαρ- 
τηθεί από σταθερά σημεία. 

4) Δεν εξαιρούνται της λωρίδος της παραλίας τα εις αυτήν περιλαμ¬ 
βανόμενα κτίσματα ή τμήματα κτισμάτων σύμφωνα με το άρθρο 5 παρ. 
1 του Α.Ν. 2344/40 και τη γνωμοδότηση του Ν.Σ.Κ. 630/64. 

5) Καθορίζεται ζώνη παραλίας πλάτους δέκα (10) μέτρων επειδή δεν 
εξυπηοετούνται οι σκοποί της παραγράφου 1 του άρθρου 7 του Α.Ν. 
2344/40. 

Η Επιτροπή 
ΝΙΚΟΣ ΚΑΤΣΟΥΛΗΣ 
ΝΙΚΟΣ ΠΡΟΚΟΠΑΚΗΣ 
I. ΠΑΠΑΔΟΜΙΧΕΛΑΚΗΣ 



ΙΠΔιΟ* ΠίΜΟΧΗί ΛΓ #/ΧΟΛΛ0Υ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


λριθ. 5837 (6) 

Κήρυξη αναγκαστικής απαλλοτρίωσης στην περιοχή του Δήμου Χολαρ¬ 
γού Ν.-Δν^^_Αττικής,_' 

Ο ΔΗΜΑΡΧΟΣ ΧΟΛΑΡΓΟΥ 

Το Δημοτικό Συμβούλιο του Δήμου Χολαργού στη συνεδρίασή του 
στις 3.6.1988 αποφάσισε με την 95/1988 πράξη του, να κηρύξει την 
αναγκαστική απαλλοτρίωση για κοινωφελή χρήση, οικοπεδικής έκτα¬ 
σης 482 μ 2 που βρίσκεται στην περιοχή Δήμου Χολαργού Νομού Ανατ. 
Αττικής και επί της οδού Βουτσινά & Πλ. Δημοκρατίας, στο Ο.Τ. 31 
και εικονίζεται σε κλ. 1:500 στο από 1.6.1988 κτηματολογικό διά¬ 
γραμμα (ακριβές αντίγραφο της πινακίδας ρυμοτομικού Σχεδίου Χο¬ 
λαργού) με στοιχεία Α, Β, Γ, Δ, Ε, Α, το οποίο συνέταξε και θεώρησε η 
Τ.Υ. Δήμου Χολαργού. Στην έκταση που απαλλοτριώνεται προβάλλουν 
δικαιώματα κυριότητας οι: Σταύρος, Δημήτριος, Αριστοτέλης και Πα¬ 
ναγιώτης Μπέης, κάτοικοι Δραγούμη 1, Αθήνα. 

Η απαλλοτρίωση κηρύσσεται υπέρ και με δαπάνη του Δήμου Χολαρ¬ 
γού. 

Χολαργός, 8 Ιουνίου 1988 
Ο Δήμαρχος 

ΧΑΡΑΛΑΜΠΟΣ ΣΚΟΤΡΤΗΣ 

- ♦ - 

Αριθ. 74 (7) 

Αναγκαστική απαλλοτρίωση ακινήτου ιδιοκτησίας Ιωάννου Σπ. Σπυρο- 
πούλου κατοίκου Καπνοχωρίου για τη διαπλάτυνση του Επαρχια¬ 
κού δρόμου Υπάτης - Καπνοχωρίου - I. Μ. Αγάθωνος Ν. Φθιώτι¬ 
δας. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΚΑΣΤΑΝΙΑΣ 
ΝΟΜΟΥ ΦΘΙΩΤΙΔΑΣ 

Έχοντας υπόψη: 

1. Τις διατάξεις των άρθρων 202 και 203 του Ν. 1065/80 όπως 
αυτές αντικαταστάθηκαν με το άρθρο 82 παρ. 3 του Ν. 1416/84. 

2. Το από 3.2.1988 σχεδιάγραμμα και κτηματολογικό πίνακα, που 
συντάχθηκε από το μηχανικό της Τ.Υ.Δ.Κ. Φθιώτιδας Γ. Δρόσο στο 
οποίο φαίνεται το προς απαλλοτρίωση τμήμα. 

3. Τις διατάξεις του Ν.Δ. 797/1971. 

4. Το γεγονός ότι η διαπλάτυνση του Επαρχιακού δρόμου στο σημείο 
εκείνο είναι απαραίτητη γιατί θα εξυπηρετήσει τους κατοίκους του οικι¬ 
σμού Καπνοχωρίου και όλους τους εκεί διερχομένους χωρίς να υπάρχει 
άλλη λύση αντιμετώπισης του προβλήματος. 

Αποφασίζει κατά πλειοψηφία: 

Εγκρίνει την αναγκαστική απαλλοτρίωση έκτασης 68,85 μ 2 από το 
οικόπεδο ιδιοκτησίας Ιωάννου Σπ. Σπυροπούλου που βρίσκεται εντός 
του οικισμού Καπνοχωρίου της Κοινότητας Καστανιάς και φαίνεται με 
τα στοιχεία Α-Β-Γ-Δ-Ε-Α στο από 3.2.1988 σχεδιάγραμμα 
του μηχανικού της Τ.Υ.Δ.Κ. Φθιώτιδας Γ. Δρόσου για τη διαπλάτυνση 
του Επαρχιακού δρόμου οικισμού Καπνοχωρίου που συνδέει την Υπάτη 
με την I. Μ. Αγάθωνος για εξυπηρέτηση του δημοσίου συμφέροντος. 
Λαμία, 24 Μαΐου 1988 
Ο Πρόεδρος 

ΠΑΝΑΓΙΩΤΗΣ Ν. ΦΟΥΡΛΑΣ 

- ♦ - 

ΑΝΑΚΟΙΝΩΣΕΙΣ 

Αριθ. Δ12«/991/Φ. 30 (8) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για τη διαπλάτυνη του Αυτ/μου Αθηνών - Κορίνθου στο τμήμα 

Κακιά Σκάλα - Ισθμός (Χ.Θ. 53-300 έως 56-264,40). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με: 1) τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» και 2) Την υπ’ αριθ. ΕΔ2α/01/159/ 
Φ.2.2.1/17.12.86 απόφαση του Υπουργού Περ/ντος Χωρ. και Δ.Ε. 
«περί μεταβιβάσεως αρμοδιοτήτων στο Γεν. Γραμματέα & Προΐστ/ 
νους Δ/νσεων» (Εγκ. 153) ΦΕΚ 884/Β/17.12.86 γνωστο¬ 
ποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Π. 6053/2341/ 


21.10.85 κοινή απόφαση των Υπουργών Οικονομικών και Δημ. Έρ¬ 
γων (ΦΕΚ 710/Δ'/29.11.85) για τη διαπλάτυνση του Αυτ/μου Αθη¬ 
νών — Κορίνθου στο τμήμα Κακιά - Σκάλα - Ισθμός (Χ.Θ. 53-300 
έως 56-264,40). 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα 
που καθορίστηκε με τη 1387/1986 απόφαση του Μονομελές Πρωτο¬ 
δικείου Αθηνών έχει παρακατατεθεί στο Ταμείο Παρ/κών και Δανείων 
Μεγάρων. 

Σχετικά έχει εκδοθεί το αριθ. 4859/7.6.88 γραμμάτιο σύστασης 
παρακαταθήκης ποσού δρχ. εκατόν δέκα επτά εκατομμυρίων εννιακο- 
σίων πενήντα εννέα χιλιάδων (117.959.000). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Ιουνίου 1988 
Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

-- ♦ - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι8. 3393 (9) 

Αναστολή οικοδομικών εργασιών και χορήγηση οικοδομικών αδειών σε 

οικόπεδα με πρόσωπο στην οδό Καποδιστρίου στη Στυλίδα Ν, Φθιώ¬ 
τιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Μετά από τα παρακάτω δεδομένα: 

1. Τις διατάξεις του από 17.7.23 Ν.Δ. «περί σχεδίων πόλεων» όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 1 των παρ. 1 και 2 του Ν.Δ. 532/70 
«περί συμπληρώσεως των διατάξεων περί διοικητικής αποκεντρώ- 
σεως». 

3. Τις διατάξεις του Ν.Δ. 1018/1971 «περί τροποποιήσεως του 
Α.Ν. 314/68 «περί παροχής ατον Τπουργά Β. Ελλάδος και τους Νο- 
μάρχας αρμοδιότητες επί θεμάτων εγκρίσεων, επεκτάσεων ή τροποποι¬ 
ήσεων σχεδίων πόλεων και κωμών». 

4. Το άρθρο 33 παρ. 2 του Ν. 133ι/83 και το Π.Δ. 443 της 2/ 
17.11.83 (ΦΕΚ 165 Α). 

5. Τις διατάξεις των άρθρων 18 έως 22 του 11 κεφαλαίου του από 
3.4.29 Δ/τος «περί Γενικού Οικοδομικού Κανονισμού του Κρά¬ 
τους». 

6. Τις διατάξεις του 8/9.6.73 Ν.Δ. και 1577/1985 Νόμου (ΦΕΚ 
210/18.12.85 τ.Α') «περί Γενικού Οικοδομικού Κανονισμού». 

7. Την αριθμ. 50/13.4.88 απόφαση του Δημοτικού Συμβουλίου του 
Δήμου Στυλίδας. 

8. Την αριθμ. Τ.Π. 2682/2.5.82 εισήγηση του ΤΠ και ΠΕ Ν. Φθ/ 
δας. 

9. Την αριθμ. 71/19.5.88 (θέμα Ιον) σύμφωνη γνωμοδότηση του 
Συμβουλίου ΧΟΓΙ Ν. Φθ/δας. 

10. Το Ν. 1512/11.1.85 (ΦΕΚ 4Α/11.1.85). 

11. Το αριθ. 183/86 Π.Δ. (ΦΕΚ 70 Α'/5.6.86), αποφασί¬ 
ζουμε: 

Εγκρίνουμε την αναστολή των οικοδομικών εργασιών και τη χορή¬ 
γηση οικοδομικών αδειών στα οικόπεδα που έχουν πρόσωπο στην οδό 
Καποδιστρίου στη Στυλίδα και για χρονικό διάστημα πέντε (5) μηνών 
προκειμένου να ολοκληρωθούν οι εργασίες εγκρίσεως του Γενικού Πο- 
λεοδομικού Σχεδίου της πόλεως Στυλίδας ώστε το πλάτος της οδού Κα- 
ποδιστρίου να παραμείνει όπως εμφανίζεται στο υπό έγκριση Γ.Π.Σ. 
Στυλίδας ήτοι πέντε (5) μέτρα. 

Η απόφαση αυτή ισχύει από τότε που θα δημοσιευθεί στην Εφημερίδα 
της Κυβερνήσεως. 

Λαμία. 26 Μαΐου 1988 
0 Νομάρχης 

ΘΑΝΑΣΗΣ ΦΡΑΓΚ1ΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



